ભારતમાં સંવૈધાનિક રૂપે ધર્મનિરપેક્ષતાને અપનાવીને ‘હિન્દુ ભારત’ અને ‘મુસ્લિમ પાકિસ્તાન’ની દેશની અવધારણાને પણ ખતમ કરી દીધી છે. એ બધી જ વાત આવકાર્ય. પરંતુ ભલમનસાઈમાં ભારત અનેક વખત સમસ્યાઓનો ભોગ બન્યું છે. આ વિધેયક બાબતે દેશ પર સૌથી મોટો ખતરો ઘૂસણખોરીનો છે. આ કાનૂનનો લાભ લઈને બનાવટી ડોકયુમેન્ટને અધારે અન્ય લોકો ભારતમાં નહીં ઘૂસી જાય તેની જડબેસલાક કોઈ તૈયારી થઈ છે ખરી ? મુસ્લિમોને આમાં સમાવિષ્ટ નથી કરાયા પણ કાયદાનું ઓઠું લઈને જાલી કાગળો પર અનેક લોકો ઘૂસી જવાનો ભય નથી? એક વાત નિશ્ર્ચિત છે કે આ વિધેયકથી કોઈ પણ સંજોગોમાં ઘૂસણખોરોને મોકળું મેદાન ન મળવું જોઈએ. જે ઘૂસણખોરો ગેરકાયદે વસવાટ કરી રહ્યાં છે તેમને નાગરિકત્વ ના જ મળવું જોઈએ. ગેરકાયદે લોકોને પહેલાં તગેડી મૂવામાં આવે. આ નાગરિકતા વિધેયક ઘૂસણખોરીનો માર્ગ ના બની જાય તે જોવું રહ્યું.